बेसेननि थाखै गोनो गोथो जायोब्लाबो बेफोरखौ बायथार ।अरकिदनिफ्राय लानानै हाजोनि सोख्रिसिम गासै मुवाखौनो जेल रʼदाव थानाय त्राइपसि बाजाराव मोनगोन ।नुफेरै मुवा आरो बिसाम्बि लाखिनो थाकाय जेल रʼदाव थानाय पुर्बस्रियाव बाजार खालाम आरो थोंजों बरा बाजारसिम थाबाय लां ।मेघलयनि कादि इमपरियाम आरो तनतुजा बायदि गलायाव नखर शिल्प बायनो थाखाय थाथʼ एबा ग्लोर प्लाजायाव टिब्लटनि गाननाय जोमनाय बायनो हागोन ।गुबुन बायनो हाथाव मुवाफोरा जाबाय गोथाव रैमालि,नारें खमला आरो गोसोम मैखुन ।सिलंनि लिउदाह बाजारा हादोरासानि देरसिन पैला बायजोयारि बाजारफोरनि मादाव मोनसे जायनो बाजार खालामग्राफोरनि थाखाय सोमोनांथाव रोंदामिन आनखि गोसो गोयै बाजार खालामग्राफोरनि थाखायबो ।बायदि रोखोमनि बिगुर फिथायनिफ्राय लानानै साबसिन बेदरसिम बैफोर गासैखौबो बेवहाय मोननो थाङो ।बेरे मोदैआ गुबुन हाथायफोराव मोननायनिख्रुइ थारै आलादा रोखोमनि थावनाय गोनां आरो बेखौ गोबां मानसियानो आलादा रोखोमनि जोबोर थावनाय गोनां होनना दाबि दैखाङो ।गय आरो दालसिनि थुख्राफोरखौ बायनो थाखाय सेरापुनजि आवथायनाय सेरा हाथायाव हाबहै ।जावाइनि लमुतियाङा जादों बयनिख्रुइबो गिरिसिन जयन्तिया हाथाय जाय जायगाया मेधालयनि मसलाहारिनि मुवाफोरखौ बानायनि साबसिन जायगा ।सोनाब फारसे बांलांदेसजों आरो सानजा पारसे मेयानमारजों बेंजानानै थानाय जोंनि हाजोआरि हादोरसा मिजरामा गोसोन खुसिजों सागलोबनाय ।मिजराम  166  निफ्राय  1989  मायथायसिम जोबोर गोजोन गायै थासारिनिफ्राय दिनैनि बे गोजोन आरो जौगानाय हादरसा जाफैदों ।बिनिखायनो हाजोआरि गुवार जायगा,गोथौ हाजो गेजेरनि लामाफोर आरो गोजोन सुदेम मिथिंगायारि नुथायनि अनगायै,मिजरामा नोंथांनो बावनाय बेसादा जादों आबुं गोसोनि गोजोन खुसि ।जोंहा गोगगानो थाखाय जेबो गोसोखां खामफा एबा गोजाम मोनथायजों आजौ आजानिफ्राय मेननाय नगिदिरफोर गैया,नाथाय हादरसानि मिथिंगायारि समायना नुथाया रुजुजाथावै ।बेयो समायना एबा साबसिन दामनाय देनायनिबो मोनसे हादरसा ।मिजफोरा मोजां मेथाय खनगिरि - रबिबाराव जायखिजाया सार्साव हावहै आरो रैसुमै गिरजानि मेथायखौ नोंनि गोसोखौ गोजोनग्लाय होनो हो ।बेवहाय आलादा रोखोमनि आखायनि हाथाय मुवाफोरबो दं जायफोरखौ नों बायनो हागोन आरो थारै नों जोंनि जाग्रा खाजाखौबो नाजाना नायनो हायो ।जों मोजां आलासि गिबिगिरिबो आरो जों आलासिखौ गसाय महरै फाथायो बिनिखायनो जों बिसोरखौ गोजोन आरो खुसि जाहोनो जोंनि साबसिन हामसिन नाजानायखौ मावो ।बन्धनि सान फालिनो,मिजरामाव फै ।बिलोजिंनि नसा,बेफोर नसाफोराव थानायनि गुबै जाहोना जादो मुहिनां होनो हानाय मितिंगायारि बिलो,तामदिल बेनि सोदोबारि ओंथिया जादों बेसार आबादनि बिलो ।लिजेन्दा बेखौ बुङो दि मोनसे समाव बे बिलोनि जायगायाव गोबां बेसर आबाद दंमोन आरो जेब्ला लायफांफोरखौ हादोंमोन अब्ला बेनिफ्राय गोबां दै सौ सौ गबोदोंमोन जाय दैनि फुख्रि सोरजिदोंमोन ।गुबुन गुबुन रोखोमनि नाफोरजों आबुं बे बिलोआ गासै समावनो नोंनि गोसोखौ बोयो ।नसाफोरा साबसिन हामसिन खाबुफोरखौनि राहा थायाबो जानो हागौ,नाथाय तामहिल बिलो आरो बेनि सोर थाथाया बेफोर बादि जिंगाफोरखौ बावगार होगोन ।दावबायारिफोरनि थाग्रा जायगा गुवार माय आबादनि फोथाय गोनां,सामफाइ जाय आइजलनि  19  कि.मि.सानजा फारसे दं,बेयो इन्द मायेनमार सिमायाव थानाय मोनसे मोजां मिथिंगायारि सावगारि गोनां जायगा ।उखुन्दै सोमखोर गाब गोनां हाजोफोर - दैज्लां बोथोरनि समाव जेब्ला रहददेबद्राल बिबारफोरा आबुङै बारो अब्ला रंगिना संगिना गाबजों आबुं जानानै थायो - जाय मुहिनां होयो,बे सरासनस्रा लजा थानायनि थाखाय मोनसे मोजां जायगा ।सेरावनो थानाय राउन्तलां गामियाव थि समाव गिदिं लांफिन,जेराव मिजफोरा दासिम बिसोरनि आजौ आजा फोरा जिव खुंनाय बादियै जिब खुङो ।आलौ गोसा होनना सान,थारैनो जोबोर आलौ गोसा,नाथाय मसला होनाय नङा,नागा थुमखौ बाहायना नायनो हायो,नाथाय बे बाथोनखौ नों खेबसे जानानै नायथार ।ना गोरान,फानथाव गोखै देग्लिनाय आरो फानलौ जों बानायनाय ( दावनि मेगन होनना बुंनाय बेफोर फानलौफोरा जोबोर आलौनाय ) बे खाजाखौ जानो हागोन एबा जायगानि मानसि फोरबादियै ओंखामजों गलाय - देरनानै जा ।सामफाइनि ओंखामनि खुरैनि थाखाय साबाइखर ओंखामनि थोरसिफोरा बेवहाय गुबैथि गोनां एबा मोजां ।बुह - सियर खाजाखौ जानो दाबावगार,मोनसे रोखोमनि मिजफोरनि बेरियानि ( सरासनस्रायै खिसारि बादि )जुदि नों मसला होनानै बानायनाय खाजा जानो लुबैयो अब्ला सावसियार खाजाखौ जा,मोनसे रोखोमनि हालदैजों गलायना संनाय दाव बेदर आरो ओंखाम ।भुबन एबा थालिर बिलायाव संनाय ओंखामाबो गुबुन मोनसे जानानै नायथार नांगौ खाजा ।मोनसे रोखोमनि बिदै गोनां खाजा,जाय बेदर आरो मेगं थायगंनि बिदै बादि बाइ खाजाखौ सरासनस्रायै रुनाय सिनाक मैगंजों अमा बेदर आरो औवा मेवाजों गलाय देरनानै संनाय जायो ।